Na temelju Odluke Upravnog vijeća Doma zdravlja Koprivničko-križevačke županije KLASA: 370-01/24-01/4, URBROJ: 2137-88-04-24-1 od 19. srpnja 2024. godine i Zaključka Županijske skupštine Koprivničko-križevačke županije KLASA: 007-01/24-01/19, URBROJ: 2137-06/03-23-13 od 23. rujna 2024. godine i Odluke Općinskog vijeća Općine Virje, KLASA: 370-01/24-01/01 URBROJ: 2137-18-01/1-24-1 od 26. kolovoza 2024. godine, Povjerenstvo za provedbu javnog natječaja za kupoprodaju nekretnine (u daljnjem tekstu: Povjerenstvo) objavljuje

**JAVNI NATJEČAJ**

**za prodaju stana u Virju**

1. Predmet javnog natječaja je kupoprodaja nekretnine u suvlasništvu Doma zdravlja Koprivničko-križevačke županije Trg Dr. Tomislava Bardeka 10, 48000 Koprivnica, OIB: 30627510319 i Općine Virje, Đure Sudete 10, Virje i to trosobnog stana u stambeno-poslovnoj zgradi u Virju, Trg bana Jelačića 15, poduložak 4 Knjige položenih ugovora Virje, izgrađenog na kč.br. 10485/425/1A i 10485/425/2 – zgrada upisana u zk.ul.br. 3132 i 2283, k.o. Virje.

Stan je upisan u knjigu položenih ugovora Virje u poduložak 4, zk.uložak: 3132 i 2283, k.o. Virje kao trosobni stan na II. katu zgrade ukupne površine 74,92 m2u suvlasništvu Općine Virje 4661/10000 i Doma zdravlja Koprivničko-križevačke županije 5339/10000.

1. Predmetni stan je u relativno lošem stanju te se prodaje nenamješten.
2. Energetskim certifikatom zgrade oznake P\_105\_2011\_10570\_SZ2, stan je prema specifičnoj godišnjoj potrebnoj toplinskoj energiji za grijanje svrstan u energetski razred D, dok je prema specifičnoj godišnjoj primarnoj energiji svrstan u energetski razred C.
3. Početna kupoprodajna cijena za nekretninu iz točke 1. ovog Natječaja iznosi **26.700,00 EUR-a** (slovima:dvadesetšesttisućasedamstoeura).
4. Pravo sudjelovanja u javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske i koje su uplatile jamčevinu u iznosu od 5 % početne cijene nekretnine na podračun riznice Koprivničko-križevačke županije IBAN: HR7623860021552003655, Podravska banka d.d. i 5% početne cijene nekretnine na žiro-račun prodavatelja IBAN: HR8723600001849000000 Zagrebačka banka d.d. uz opis plaćanja: „jamčevina za kupnju stana“.
5. Nekretnina se kupuje po sistemu ,,viđeno- kupljeno“ što isključuje prigovore bilo koje vrste te se prodaje kao cjelina.
6. Ponuditeljima čije ponude neće biti izabrane kao najpovoljnije jamčevina se vraća bez kamate u roku 15 dana od dana donošenja odluke o odabiru najpovoljnijeg ponuditelja.
7. Odluku o odabiru najpovoljnijeg ponuditelja donosi Upravno vijeće Doma zdravlja Koprivničko-križevačke županije i Općinski načelnik Općine Virje.
8. Ponuditelju čija ponuda bude prihvaćena kao najpovoljnija jamčevina će biti uračunata u kupoprodajnu cijenu.
9. Ako odabrani ponuditelj odustane od svoje ponude ili odustane od sklapanja ugovora o kupoprodaji ili opozove ili izmijeni ponudu nakon roka za dostavu ponuda nema pravo na povrat jamčevine.
10. Najpovoljnijim ponuditeljem smatra se ponuditelj koji je uz ostale ispunjene uvjete ponudio najvišu cijenu koja mora biti veća od početne cijene i izražena u eurima, a ponude dostavljene u drugoj valuti neće se razmatrati.
11. Odluka o odabiru najpovoljnijeg ponuditelja objavljuje se na internetskoj stranici prodavatelja te se smatra uredno dostavljenom svim ponuditeljima protekom osmog dana od dana objave.
12. U slučaju odustajanja prvog najpovoljnijeg ponuditelja, najpovoljnijim ponuditeljem smatrati će se sljedeći ponuditelj koji je ponudio najvišu cijenu. Prvi najpovoljniji ponuditelj gubi pravo na povrat jamčevine.
13. Ako pristignu dvije identične potpune ponude s istim iznosom ponuđene cijene, prihvatiti će se ranije zaprimljena ponuda.
14. Rok za uplatu kupoprodajne cijene u cijelosti iznosi 15 (petnaest) dana od dana zaključenja ugovora o kupoprodaji nekretnine.
15. Ako kupac u ugovorenom roku ne uplati u cijelosti kupoprodajnu cijenu i troškove, ugovor se raskida, a jamčevina se ne vraća.
16. Izabrani najpovoljniji ponuditelj dužan je uz kupoprodajnu cijenu podmiriti i trošak energetskog certifikata u iznosu od 168,75 eura.
17. Tabularna isprava podobna za upis prava vlasništva izdati će se nakon isplaćene kupoprodajne cijene i troškova iz točke 4. i 17. u cijelosti.
18. Pisana ponuda mora biti izrađena na priloženim obrascima i mora sadržavati:
    1. ime i prezime, odnosno naziv i adresu/sjedište ponuditelja, kontakt podatke (adresa, broj telefona, e-mail adresa), OIB, naziv banke i broj računa ponuditelja za povrat jamčevine u slučaju neprihvaćanja ponude
    2. domaće pravne osobe dužne su priložiti izvadak iz sudskog registra u elektroničkom obliku koji je potpisan kvalificiranim elektroničkim potpisom ili original/ovjerenu presliku izvatka iz sudskog registra trgovačkog suda ne stariji od 30 dana od dana objave javnog natječaja
    3. domaće fizičke osobe dužne su priložiti presliku osobne iskaznice ili drugi dokaz o državljanstvu ili ovjerenu presliku izvatka iz registra obrtnika ne stariji od 30 dana od dana objave javnog natječaja
    4. domaće fizičke i pravne osobe dužne su priložiti dokaz Ministasrstva financija, Porezne uprave o nepostojanju duga po osnovi javnih davanja, koji ne može biti stariji od 60 dana od dana objave natječaja
    5. strane fizičke i pravne osobe dužne su dostaviti dokaz o ispunjavanju zakonom propisanih uvjeta za stjecanje prava vlasništva, presliku putovnice, a strane pravne osobe izvornik ili ovjerenu presliku izvatka iz domicilnog registra s ovjerenim prijevodom sudskog tumača na hrvatski jezik ne stariji od 60 dana od dana objave javnog natječaja
    6. brojkom i slovima točno ispisanu visinu ponuđene kupoprodajne cijene u eurima koja mora biti viša od početne cijene iz natječaja
    7. oznaku nekretnine za koju se podnosi ponuda
    8. vlastoručno potpisanu Izjavu ponuditelja da prihvaća sve uvjete iz natječaja te da predmet kupoprodaje kupuje u viđenom stanju
    9. vlastoručno potpisanu Izjavu ponuditelja o privoli za obradu osobnih podataka
    10. dokaz o uplati jamčevine
    11. vlastoručni potpis ponuditelja.

Svu naprijed navedenu dokumentaciju potrebno je priložiti u izvorniku ili ovjerenoj preslici, osim obične preslike osobne iskaznice/putovnice.

1. Podnošenjem ponude na ovaj javni natječaj smatra se da je ponuditelj dao privolu za prikupljanje i obradu svojih osobnih podataka u svrhu provođenja javnog natječaja u skladu s Općom Uredbom o zaštiti podataka (GDPR).
2. Rok za podnošenje pisanih ponuda s dokumentacijom iznosi **15 (petnaest) dana** od dana objave natječaja odnosno **do zaključno sa 22. listopada 2024. godine**. Natječaj se objavljuje u „Podravskom listu“ u izdanju od 7. listopada 2024. godine i na internetskim stranicama prodavatelja [www.dzkkz.hr](http://www.dzkkz.hr) i [www.virje.hr](http://www.virje.hr)
3. Pisane ponude sa prilozima, u zatvorenoj omotnici, mogu se dostaviti osobno, putem urudžbenog zapisnika od 8,00 do 13,00 sati svakog radnog dana ili se mogu poslati preporučenom pošiljkom na adresu: Općina Virje, Đure Sudete 10, 48 326 Virje, s naznakom ,,Ponuda za kupnju stana u Virju - NE OTVARATI“.

Za ponude upućene putem poštanskog ureda preporučenom pošiljkom kao dan dostave ponude uzima se dan predaje ponude poštanskom uredu.

1. Otvaranje ponuda obaviti će se na sjednici Povjerenstva u službenim prostorijama Općine Virje, Đure Sudete 10, Virje.
2. Nepotpune i nepravovremene ponude, kao i ponude ponuditelja koje ne udovoljavaju uvjetima natječaja, neće se uzeti u razmatranje.
3. S najpovoljnijim ponuditeljem zaključiti će se ugovor o kupoprodaji nekretnine u obliku solemnizirane isprave kojim će se regulirati sva prava i obveze ugovornih strana.
4. Trošak solemnizacije (potvrde) ugovora kao i porezna davanja snosi kupac, a trošak izdavanja tabularne isprave snosi prodavatelj.
5. Prodavatelj sve do potpisivanja kupoprodajnog ugovora zadržava pravo vratiti jamčevinu i odbiti ponudu ili poništiti javni natječaj i pri tome ne snosi materijalnu ili drugu odgovornost prema ponuditeljima, niti ima obvezu obavijestiti ih o razlozima za takav postupak.
6. Nekretnina se može razgledati uz prethodnu najavu na broj telefona: 048 897 680.
7. Ostale informacije o natječaju zainteresirane osobe mogu dobiti na broj telefona: 048 897 680 svakim radnim danom za vrijeme trajanja natječaja od 8,00-13,00 sati.
8. Prilog natječaju: Obrazac ponude, Obrazac Izjave, Obrazac Izjave (privola), Energetski certifikat, Izvadak iz procjembenog elaborata.

**Povjerenstvo za provedbu javnog natječaja**

KLASA: 370-01/24-01/01 KLASA: 370-01/24-01/4

URBROJ: 2137-18-03/1-24-2 URBROJ: 2137-88-04-24-5

Virje, 1. listopada 2024. Koprivnica, 4. listopada 2024.